Simon, Zsolt, poslanec NR SR (2015-09-30):
Ďakujem pekne. Vážená pani predsedajúca, vážený pán minister, podpredseda vlády, vážený pán spravodajca, dámy a páni. Dovoľte aby som vystúpil a predložil dva pozmeňujúce návrhy, ktoré sa budú týkať zmeny sadzby DPH na základné potraviny. Vláda v máji rozhodla, teda SMER – sociálna demokracia rozhodla v máji o tom, že v rámci sociálneho balíčka občania budú mať lacnejšie potraviny. Štyri mesiace počúvame agendu vlády, že občania budú mať lacnejšie potraviny. Z toho, čo sme mali doteraz možnosť vidieť, lebo ešte definitívne znenie samotní smeráci nám neprezradili, nepredložili ani vo výbore pre financie a rozpočet, takže nie je jasné, ktoré potraviny tam spadajú a ktoré nie. Len z toho, čo odznelo, alebo to, čo samotný premiér prezentoval, je možné usudzovať, načo sa má vzťahovať nižšia sadzba DPH. Je treba povedať, že keď niekto zavádza nižšiu spotrebnú daň na DPH, tak de facto Robert Fico dnes rozhodol, ktoré potraviny sú základné a ktoré sú luxusné, na ktoré sa bude uplatňovať vyššia sadzba DPH, teda 20-percentná. A preto je treba povedať, keď z toho, čo bolo prezentované, je jasné, že 10-percentné DPH na základné potraviny má byť na mäso, všetky druhy chladeného mäsa, či už je to hovädzie, bravčové, ovce, kozy, ryby či hydina, mlieko kravské, kozie, plno- a polotučné, maslo a chlieb čerstvý. Toto sú okruhy. Takže keď sa na to pozrieme, že z politiky zdravia, jednoznačne vychádza, že obyvatelia by mali sa viac stravovať a zamerať sa na zdravú stravu, teda ovocie, jablko je luxus, či paradajka je luxus, alebo rovnako to, čo občania nakupujú, je rohlík. To je najväčšia konzumácia týchto produktov. Toto podľa Roberta Fica už spadá do kategórie, ktorá sa zaťaží 20 % DPH, ktoré sa majú odvádzať do štátneho rozpočtu. Pričom je treba povedať, že môžeme ísť ďalej vo výpočte týchto produktov, lebo keď sa pozrieme na to, že mlieko kravské či kozie plno- a polotučné, maslo má byť zo zvýhodnenej DPH, teda základná potravina, tak jogurt, syry už je kategória luxusu. Lebo ich delíme. Rovnako je treba povedať, že keď chlieb tam patrí, tak rohlík a pečivo už je luxus. Dovoľte, aby som za stranu MOST – HÍD takéto delenie potravín odmietol. Nesúhlasíme s tým, aby sa občania rozhodovali podľa ceny, ktorú určí Fico cez DPH. Mali by sa rozhodovať podľa toho, čo im chutí, poprípade, čo im dovoľuje zdravotný stav. Lebo je namieste sa spýtať, prečo celiatici musia kupovať drahšie? Je namieste, prečo vláda nemyslí na diabetikov, alebo inak, ktorí trpia nejakou inou nemocou a nemôžu konzumovať tie výrobky alebo tú kategóriu, ktorú napísal? Je treba dôrazne povedať, že 20 % z týchto potravín, z ceny potravín končí v štátnom rozpočte. Strana MOST – HÍD odmieta vytváranie kategórie luxusných potravín rovnako, ako aby sme mali určovať občanom, ktoré potraviny majú konzumovať a kupovať a ktoré nie. Všetci ľudia majú mať prístup k všetkým potravinám, nielen k vybraným, a návrh, aby potraviny mali rovnaké DPH, preto je namieste. Vychádzajúc zo stanoviska ministerstva financií z minulého roka, ktorým ministerstvo financií zaujalo stanovisko k návrhu, ktorý v septembri bol predložený na rokovanie Národnej rady týkajúcom sa zníženia DPH z 20 na 10 %, by znamenalo výpadok zníženia DPH z 20 na 10, by znamenalo výpadok 150 mil. eur. Preto dovoľte, aby som predložil pozmeňujúci návrh k vládnemu návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1569). V zmysle § 29 ods. 1 a § 82 ods. 2 zákona 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúce pozmeňujúce a doplňujúce návrhy: Za prvé, v čl. I za bod 9 sa dopĺňa nový bod 10, ktorý znie: „10. V § 27 ods. 1 sa za slová „v prílohe č. 7“ dopĺňajú slová „a v prílohe č. 7a“. Ostatné body sa primerane prečíslujú. V čl. I sa dopĺňa nový bod 39, ktorý znie: „39. Za prílohu č. 7 sa dopĺňa príloha č. 7a, ktorá znie: „Príloha č. 7a k zákonu č. 222/2004 Z. z. v znení neskorších predpisov. Zoznam potravín so zníženou sadzbou dane“ Dopredu sa ospravedlňujem, bude to dlhšie a bude dvakrát, pretože prvý môj pozmeňujúci návrh, to, čo predkladám teraz, sa týka toho, aby všetky potraviny okrem kaviáru boli v sadzbe 10 percent. A ten druhý bude identický s tým, čo teraz čítam, s rozdielom, že tam navrhujem 15 percent. Teraz dovoľte, aby som prečítal všetky čísla spoločného colného sadzobníka s opisom tak, ako to predkladá rokovací poriadok. „0201 až 0210 Mäso a jedlé mäsové droby 0302 až 0308 Ryby a kôrovce, mäkkýše a ostatné vodné bezstavovce 0401 až 0410 Mlieko a mliečne výrobky; vtáčie vajcia; prírodný med; jedlé produkty živočíšneho pôvodu, inde nešpecifikované ani nezahrnuté 0504 00 00 Zvieracie črevá, mechúre a žalúdky (iné ako rybacie), celé ich časti, čerstvé, chladené, mrazené, solené, v soľnom náleve, sušené alebo údené 0701 až 0714 Zelenina, jedlé rastliny, koreniny a hľuzy – okrem 0701 10 00 a 0703 10 11 0801 až 0814 00 00 Jedlé ovocie a orechy; šupy citrusových plodov alebo melónov – okrem 0803 10 0901 až 0910 Káva, čaj, mleté koreniny 1001 až 1008 10 00 Obilniny – okrem 1001 11 00, 1001 91, 1002 10 00, 1003 10 00, 1004 10, 1005 10, 1007 10 1101 00 až 1109 00 00 Mlynárske výrobky; slad; škroby; inulín; pšeničný lepok – okrem 1103 20 1201 až 1208 Olejnaté semená a olejnaté plody; rôzne zrná, semená a plody; priemyselné alebo liečivé rastliny; slama a krmoviny – okrem 1201 10 00, 1202 30 00, 1204 00 10, 1205 10 10, 1206 00 10, 1207 21 00, 1207 40 10, 1207 50 10, 1207 91 10, 1207 99, 1212 Svätojánsky chlieb, morské riasy a ostatné riasy, cukrová repa a cukrová trstina, čerstvé, chladené, mrazené alebo sušené, tiež mleté; kôstky a jadrá plodov a ostatné rastlinné produkty [vrátane nepeňažných (pozn. red.: správne má byť – „nepražených“) koreňov čakanky odrody Cichorium intybus sativum] druhov používaných hlavne na ľudskú konzumáciu, inde nešpecifikované ani nezahrnuté 1501 10 Prasací tuk (vrátane sadla) a hydinový tuk, iný ako tuk položky 0209 alebo 1503 okrem 1501 10 10 1507 10 90 a 1507 90 90 Ostatné – Sójový olej a jeho frakcie, tiež rafinované, ale chemicky nemodifikované 1508 10 90 a 1508 90 90 Ostatné – Arašidový olej a jeho frakcie, tiež rafinované, ale chemicky nemodifikované 1509 10 90 a 1509 90 00 Ostatné – Olivový olej a jeho frakcie, tiež rafinované, ale chemicky nemodifikované 1510 00 90 Ostatné – Ostatné oleje a ich frakcie, získané výlučne z olív, tiež rafinované, ale chemicky nemodifikované, vrátane zmesí týchto olejov alebo frakcií s olejmi alebo frakciami položky 1509 1512 11 91 Slnečnicový olej 1512 11 99 Požltový olej 1513 Olej z kokosových orechov (koprový olej), olej z palmových jadier alebo babasový olej a ich frakcie, tiež rafinované, ale chemicky nemodifikované – okrem 1513 11 10, 1513 19 30, 1513 29 30, 1514 99 90 Ostatné – Olej z repky, repky olejnej alebo horčicový olej a ich frakcie, tiež rafinované, ale chemicky nemodifikované 1515 Ostatné stále rastlinné tuky a oleje (vrátane jojobového oleja) a ich frakcie, tiež rafinované, ale chemicky nemodifikované – okrem 1515 19 10, 1515 21 10, 1515 29 10, 1515 30 10, 1515 50 11, 1515 50 91, 1515 90 až 1515 90 99 1516 Živočíšne alebo rastlinné tuky a oleje a ich frakcie, čiastočne alebo úplne hydrogenované, interesterifikované, reesterifikované alebo elaidinizované, tiež rafinované, ale ďalej neupravené 1517 Margarín; jedlé zmesi alebo prípravky zo živočíšnych alebo rastlinných tukov alebo olejov alebo frakcií rôznych tukov alebo olejov tejto kapitoly, iné ako jedlé tuky alebo oleje alebo ich frakcie položky 1516 1601 00 až 1604 20 90 Prípravky z mäsa, rýb alebo kôrovcov, mäkkýšov alebo ostatných vodných bezstavovcov 1701 až 1704 Cukor a cukrovinky 1801 00 00 až 1806 90 90 Kakao a prípravky z kakaa 1901 až 1905 Prípravky z obilnín, múky, škrobu alebo mlieka; cukrárske výrobky 2001 až 2009 Prípravky zo zeleniny, ovocia, orechov alebo ostatných častí rastlín 2101 až 2101 30 99 Výťažky, esencie a koncentráty z kávy, čaju alebo mleté (pozn. red.: správne má byť – „maté“) a prípravky na základe týchto výrobkov alebo na základe kávy, čaju alebo mleté (pozn. red.: správne má byť – „maté“); čakanka pražená a ostatné pražené náhrady kávy, a výťažky, esencie a koncentráty z nich 2102 30 00 Pripravené prášky do pečiva 2103 Omáčky a prípravky na omáčky; nakladacie a koreniace zmesi; horčicová múka a krupica a pripravená horčica 2104 Polievky a bujóny a prípravky na ne; nehomogenizované (pozn. red.: správne má byť – „homogenizované“) zložené potravinové prípravky 2105 00 Zmrzlina a podobné jedlé výrobky, tiež obsahujúce kakao: 2201 Vody, vrátane prírodných alebo umelých minerálnych vôd a sýtených vôd, neobsahujúce pridaný cukor alebo ostatné sladidlá ani ochucujúce látky; ľad a sneh 2202 Vody, vrátane minerálnych vôd a sýtených vôd, obsahujúce prírodný cukor alebo ostatné sladidlá alebo ochucujúce látky, a ostatné nealkoholické nápoje, okrem ovocných alebo zeleninových štiav položky 2009 2209 00 Ocot a náhrady octu získané z kyseliny octovej. Poznámka pod čiarou II) znie: II) Vykonávacie nariadenie Komisie (EÚ) č.1101/2014 zo dňa 16. októbra 2014, ktorým sa mení príloha 1 k nariadeniu Rady (EHS) č. 2658/87 a colnej a štatistickej nomenklatúre a o Spoločnom colnom sadzobníku (Ú. v. EÚ L 312 z 31.10. 2014). Odôvodnenie: Podľa údajov Európskej komisie je DPH na potraviny v rámci Slovenskej republiky jedna najvyššia. V takej krajine ako Británia či Malta DPH na potraviny vôbec nie je. Na Slovensku máme možnosť vidieť vo veľkej miere potravinovú turistiku, pretože chodia občania nakupovať do Maďarska, kde majú sadzbu DPH 18 %, chodia nakupovať do Českej republiky, kde majú 15 %, vo veľkom chodia nakupovať do Rakúska, kde to majú za 10 %, a ešte vo väčšej miere chodia nakupovať do Poľska, kde to majú za 5 percent. Zavádzanie nižšej sadzby DPH nie je ničím novým. Je treba povedať, že nižšia sadzba DPH je už dnes v slovenskom právnom poriadku zakotvená na lieky a knihy. To znamená, že sa rozširuje ich okruh, na ktorý sa to bude uplatňovať. Sme presvedčení, že dopad z tohto sadzobníka alebo z tohto nápočtu potravín pri poklese z 20 na 10 je 150 mil. eur, tak ako to ministerstvo financií minulý rok vyčíslilo na môj návrh v septembri. Je to čiastka, ktorá je znesiteľná a je prijateľná pre slovenský rozpočet, a občania Slovenskej republiky si to zaslúžia. Keby som chcel trošku maznať, tak stačilo by povedať, že každý rok nejaký sponzor vládnej strany SMER dostane o jednu zákazku menej, alebo sa stačí pozrieť do zdravotníctva, aby sa tam toľko nekradlo, a hneď sa ten priestor dá nájsť. Teraz dovoľte... Aby som si to nenechal, pán spravodajca (rečník podáva písomný návrh spravodajcovi). Dovoľte, aby som predložil môj druhý pozmeňujúci návrh, a to č. 2, ktorý hovorí o tom, aby sadzba DPH, keď už vládny SMER odmietne 10-percentné zníženie na všetky potraviny, aby klesla na 15 percent. Keďže z toho, čo vláda deklarovala a premiér deklaroval doteraz, je jasné, že suma, ktorú je ochotná vláda dať a poskytnúť občanov v podobe zliav na základné potraviny, je zhruba 80 mil. eur, a k tomu hľadali napasovanie tých výrobkov, aby tých 80 mil. neprekročili, tak ako alternatívny návrh predkladáme, predkladám druhý návrh, ktorý hovorí o tom, že znížme DPH celoplošne bez výberu na to, že toto už je luxus, aby sme nemali kategóriu luxusných potravín a základných potravín, ale aby sme mali kategóriu všetkých, aby každý občan sa mohol rozhodnúť podľa chuti, podľa zdravotného stavu, čo si chce kúpiť, tak to nech si kúpi. A nech máme jednotnú sadzbu teda na všetky potraviny, aby sme sa zmestili aj do tej sumy, čo Robert Fico navrhoval, teda tých 80 mil., tak navrhujeme 15 %, vychádzajúc ešte raz z listu ministerstva financií z 22. 8. 2014, keď celkové zníženie by bolo z 20 na 10 dopad na štátny rozpočet 150 mil., tak zníženie na 15 %, alikvotne teda vychádzame z toho, že polovica, teda 75 miliónov. Ale toto by potom naozaj pomohlo každému a neboli by kategórie potravín luxusné alebo základné, lebo toto asi nie je sociálne pre občanov, aby už vláda povedala alebo určovala cenovou politikou DPH, ktoré potraviny občania majú konzumovať a ktoré potraviny občania nemajú konzumovať. Takže teraz pristupujem k predloženiu môjho pozmeňujúceho návrhu vládneho zákona o doplnení zákona č. 220/2004 Z. z. o dani z pridanej hodnoty v znení neskorších predpisov, tlač 1569. V zmysle § 29 ods. 1 a § 82 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúce pozmeňujúce a doplňujúce návrhy: Za prvé. V čl. I za bod 9 sa dopĺňa nový bod 10, ktorý znie: „10. V § 27 ods. 1 sa na konci dopĺňa veta „Na potraviny uvedené v prílohe č. 7a sa uplatňuje znížená sadzba dane 15 % zo základu dane.“ Ostatné body sa primerane prečíslujú. Za druhé. V čl. I sa dopĺňa nový bod 39, ktorý znie: „39. Za prílohu č. 7 sa dopĺňa príloha č. 7a, ktorá znie: „Príloha č. 7a k zákonu č. 220//2004 Z. z v znení neskorších predpisov Zoznam potravín so zníženou sadzbou dane Číselné kódy Spoločného colného sadzobníka a k tomu patriaci opis tovaru. 0201 až 0210 Mäso a jedlé mäsové droby 0302 až 0308 Ryby a kôrovce, mäkkýše a ostatné vodné bezstavovce 0401 až 0410 Mlieko a mliečne výrobky; vtáčie vajcia; prírodný med; jedlé produkty živočíšneho pôvodu, inde nešpecifikované ani nezahrnuté 0504 00 00 Zvieracie črevá, mechúre a žalúdky (iné ako rybacie), celé a ich časti, čerstvé, chladené, mrazené, solené, v slanom náleve, sušené alebo údené 0701 až 0714 Zelenina, jedlé rastliny, koreniny (pozn. red.: správne má byť – „korene“) a hľuzy – okrem 0701 10 00 a 0703 10 11 0801 až 0814 00 00 Jedlé ovocie a orechy; šupy citrusových plodov alebo melónov -– okrem 0803 10 0901 až 0910 Káva, čaj, maté a koreniny 1001 až 1008 10 00 Obilniny – okrem 1001 11 00, 1001 91, 1002 10 00, 1003 10 00, 1004 10, 1005 10, 1007 10 1101 00 až 1109 00 00 Mlynárenské výrobky; slad; škroby; inulín; pšeničný lepok – okrem 1103 20 1201 až 1208 Olejnaté semená a olejnaté plody; rôzne zrná, semená a plody; priemyselné alebo liečivé rastliny; slama a koreniny (pozn. red.: správne má byť – „krmoviny“) – okrem 1201 10 00, 1202 30 00, 1204 00 10, 1205 10 10, 1206 00 10, 1207 21 00, 1207 40 10, 1207 50 10, 1207 91 10, 1207 99 1212 Svätojánsky chlieb, morské riasy a ostatné riasy, cukrová repa, cukrová trstina, čerstvé, chladené, mrazené alebo sušené, tiež mleté, kôstky a jadrá plodov a ostatné rastlinné produkty (vrátane nepražených koreňov čakanky odrody Cichorium intybus sativum) druhov používaných hlavne na ľudskú konzumáciu, inde nešpecifikované ani nezahrnuté 1501 10 Prasací tuk (vrátane sadla) a hydinový tuk, iný ako tuk položky 0209 alebo 1503 okrem 1501 10 10 1507 10 90 a 1507 90 90 Ostatné – Sójový olej a jeho frakcie, tiež rafinované, ale chemicky nemodifikované 1508 10 90 a 1508 90 90 Ostatné – Arašidový olej a jeho frakcie, tiež rafinované, ale chemicky nemodifikované 1509 10 90 a 1509 90 00 Ostatné – Olivový olej a jeho frakcie, tiež rafinované, ale chemicky nemodifikované 1510 00 90 Ostatné – Ostatné oleje a ich frakcie, získané výlučne z olív, tiež rafinované, ale chemicky nemodifikované, vrátane zmesí týchto olejov alebo frakcií s olejmi alebo frakciami položky 1509; 1512 11 91 Slnečnicový olej 1512 11 99 Požltový olej 1513 Olej z kokosových orechov (koprový olej), olej z palmových jadier alebo babasový olej a ich frakcie, tiež rafinované, ale chemicky nemodifikované – okrem 1513 11 10, 1513 19 30, 1513 29 30 1514 99 90 Ostatné – Olej z repky, repky olejnej alebo horčicový olej a ich frakcie, tiež rafinované, ale chemicky nemodifikované 1515 Ostatné stále rastlinné tuky a oleje (vrátane jojobového oleja) a ich frakcie, tiež rafinované, ale chemicky nemodifikované – okrem 1515 19 10, 1515 21 10, 1515 29 10, 1515 30 10, 1515 50 11, 1515 50 91, 1515 90 až 1515 90 99 1516 Živočíšne alebo rastlinné tuky a oleje a ich frakcie, čiastočne alebo úplne hydrogenované, interesterifikované, reesterifikované alebo elaidinizované, tiež rafinované, ale ďalej neupravené 15 17 Margarín; jedlé zmesi alebo prípravky zo živočíšnych alebo rastlinných tukov alebo olejov alebo frakcií rôznych tukov alebo olejov tejto kapitoly, iné ako jedlé tuky alebo oleje alebo ich frakcie položky 1516 1601 00 až 1604 20 90 Prípravky z mäsa, rýb alebo kôrovcov, mäkkýšov alebo ostatných vodných bezstavovcov 1701 až 1704 Cukor a cukrovinky 1801 00 00 až 1806 90 90 Kakao a prípravky z kakaa 1901 až 1905 Prípravky z obilnín, múky, škrobu alebo mlieka; cukrárenské výrobky 2001 až 2009 Prípravky zo zeleniny, ovocia, orechov alebo ostatných častí rastlín 2101 až 2101 30 99 Výťažky, esencie a koncentráty z kávy, čaju alebo maté a prípravky na základe týchto výrobkov alebo na základe kávy, čaju alebo maté, čakanka pražená a ostatné pražené náhrady kávy a výťažky, esencie a koncentráty z nich 2102 30 00 Pripravené prášky do pečiva 2103 Omáčky a prípravky na omáčky; nakladacie a koreniace zmesi; horčicová múka a krupica a pripravená horčica 2104 Polievky a bujóny a prípravky na ne; homogenizované zložené potravinové prípravky 2105 00 Zmrzlina a podobné jedlé výrobky, tiež obsahujúce kakao; 2201 Vody, vrátane prírodných alebo umelých minerálnych vôd a sýtených vôd, neobsahujúce pridaný cukor alebo ostatné sladidlá ani ochucujúce látky; ľad a sneh 2202 Vody, vrátane minerálnych vôd a sýtených vôd, obsahujúce pridaný cukor alebo ostatné sladidlá alebo ochucujúce látky a ostatné nealkoholické nápoje, okrem ovocných zeleninových štiav položka 2009 2209 00 Ocot a náhradky octu získané z kyseliny octovej“ Poznámka pod čiarou II) znie: „II) Vykonávacie nariadenie Komisie (EÚ) č. 1101/2014 zo dňa 16. októbra 2014, ktorým sa mení príloha 1 k nariadeniu Rady EHS č. 2658/87 o colnej štatistickej nomenklatúre a o Spoločnom colnom sadzobníku (Ú. v. EÚ L 312 z 31. 10. 2014).“ Odôvodnenie je rovnaké ako v predchádzajúcom, pri predchádzajúcom návrhu. To opakovať nebudem. Nech sa páči. (Rečník podal spravodajcovi písomné znenie pozmeňujúceho návrhu.) Kolegyne a kolegovia, v čase, keď občania Slovenskej republiky potrebujú pomoc, tak nerobme len volebnú kampaň z toho, aby potraviny boli lacnejšie. Tento návrh sme predkladali už minulý rok, vtedy to SMER odmietol, aby sme znížili potraviny celoplošne. Teraz prichádza SMER s návrhom: znížme len niektoré. Vytvárame základné potraviny a tie, ktoré sú zaťažené väčšou sadzbou DPH, tie explicitne sú luxusným tovarom, tak ako máte možnosť vidieť, rajčiny, jablká či rohlík, ale mohol by som menovať. Toto nie je luxus. Odmietame, aby Robert Fico a vládna strana SMER určovala, ktorá potravina je luxusom a ktorá nie je luxusom. Jednoznačne je treba povedať, že občania sa majú rozhodovať podľa toho, čo si chcú kúpiť a čo im dovoľuje zdravotný stav. Mám na mysli celiatikov, ale mohol by som menovať aj ostatných. Takže aby som ďalej nerečnil, chcel by som vyzvať kolegov, keď to myslia úprimne v SMER-e, aby znížili DPH, tak nech neznižujú DPH len na niektoré potraviny, že bravčové mäso áno, ale klobása z neho už nie, alebo slanina, mlieko áno, maslo tiež, ale syry už nie, jogurty nie, chleba áno, ale rohlíky nie. A pýtam sa, keď vláda schváli politiku zdravia 2014 – 2030, v ktorej sa píše, že obyvatelia Slovenska by sa mali zdravo stravovať, a základom tejto zdravej stravy je viac ovocia a zeleniny, tak ako môže prísť k tomu, že vláda prichádza s návrhom, kde ani jedným slovkom nespomenula, že ovocie a zelenina bude v nižšej sadzbe DPH? Jednoducho vláda a Robert Fico odkazuje, že ovocie, zelenina alebo rohlíky sú luxus. A toto, s tým nie je možné súhlasiť. Preto vás vyzývam, že občania tejto krajiny si zaslúžia mať lacnejšie potraviny, aby nemuseli cestovať do Rakúska, kde životná úroveň je o trošku vyššia ako u nás, ale sadzba DPH je 10 %, aby nemuseli cestovať do Poľska, kde sadzba DPH na všetky potraviny, či rajčiny, či jablko, či rohlík, je 5 percent. Ďakujem pekne.